OpenLLM-France/wikimedia huggingface dataset:
# Kurt Daluege

Kurt Max Franz Daluege (15 Gwengolo 1897 – 24 Here 1946) a oa un alaman SS hag un ofiser polis ma servijas evel penn an Ordnungspolizei en Trede Reich a 1936 da 1943, kement hag evel gwardour Bohemia-Moravia a 1942 da 1943.
Daluege a voe engouestlet en arme prusian e-pad ar Brezel-bed kentañ war an daou dalbenn. Gloazet bras e voe ha roet e voe dezhañ aR Groaz Houarn Eil Klas evit e gadarnded. Goude ar brezel ez eas tre e Freikorps Gerhard Roßbach. E 1922 ez eas e-barzh an NSDAP hag hep gortoz e voe degemeret gant ar Sturmabteilung (SA), ha bout penn an SA e Berlin. Davet an SS e troas adalek 1930 a-raok bout dilennet kannad er Reichstag. E 1933 e voe anvet gant Hermann Göring er minister prusian hag ennañ e voe kiriek a nerzhioù polis prusian. E-se e c'hoarias ur perzh bras e Nozvezh an Hirgontilli, ma voe lazhet Ernst Röhm hag izili all a bouez eus an SA. E diwezh 1934 e voe ledanet e aotrouniezh war Alamagn a-bezh, hag Heinrich Himmler a anvas anezhañ Ordnungspolizei (Orpo) daou vloaz diwezhatoc'h en ur adaozañ nerzhioù ar polis alaman.
Gant tarzh an eil Brezel-bed, an Orpo renet gant Daluege a oa ur c'hoskor a 120,000 ezel ennañ. An Orpo a renas fiñvadurioù poblañs ha lazhadegoù en tiriadoù aloubet gant an Alamaned hag ul levezon o deus bet war al loskaberzh. Goude lazahadenn Reinhard Heydrich e 1942, Daluege a voe anvet gwardour Bohemia-Moravia hag a renas rebourserezh da-c'houde, evel lazhadeg Lidice. E diwezh ar brezel e voe arrestet, ha kaset da Tchechoslovakia, e lec'h ma voe barnet ha kondaonet evit torfedoù a-enep an denelezh. Kaset e voe d'ar marv dre groug en Here 1946.
# Kure

Ar c'hure (diwar al latin curatus) eo ar beleg katolik a zo lakaet en ur barrez gant an eskob evit skoazellañ ar person (cf. kanonioù 545-552 eus Lezenn ar gwir kanonel). Er parrezioù bras e veze gwechall meur a gure, pe kureed-skolaerien.
Kavet e vez ar ger curad e kerneveureg hag e kembraeg ivez. Ar saozneg a ra gant curate. Ar yezhoù latin a implij gerioù deveret eus ger vicarius : vicaire (paroissial) e galleg, vicario (parrocchiale) en italianeg, vicario (parroquial) e spagnoleg, vigário (paroquial) e portugaleg (gwelet ivez Pfarrvikar en alamaneg).

## El lennegezh vrezhonek

Kure Brelevenez a oa bet lazhet c'hwec'h gwezh : titl ur gontadenn hag a voe dastumet e 1869 e Plûned gant Fañch an Uhel (Kontadennoù ar Bobl, teirvet levrenn, Al Liamm, 1988 ha niv. 29-30 Yod-Kerc'h).

## Notennoù

* ↑ Arabat kemmeskañ ar ger-se kure gant ar ger vikel, da lavaret skoazeller an eskob : vikel-vras evit an eskopti a-bezh, vikel-barner evit an ofisialded, vikel-eskob (pe vikeled-eskob) evit ul lodenn eus an eskopti, pe lod eus an aferioù (vicaire épiscopal e galleg).
# Kurdistan Turkia

Kurdistan Turkia pe Hanternoz Kurdistan pe Kurdistan an Norzh (Türkiye Kürdistanı pe Kuzey Kürdistan e turkeg, Kurdistana Tirkiyê pe Bakurê Kurdistanê e kurdeg) eo an anv a reer eus al lodenn eus Turkia a zo annezet gant Kurded, e-kichen ar rannvroioù all zo poblet ganto er Reter-Nesañ.
En em astenn a ra war ur gorread etre 190 000 km² ha 230 000 km², da lavaret eo tost d’un drederenn eus gorread Turkia. Ur 17 proviñs bennak eus Turkia zo e Kurdistan Turkia, met diaes eo lavaret petra eo bevenn ar rannvro er c’hornôg. N’eus unander ebet gant ar rannvro-se war dachenn ar velestradurezh hag enebet eo stad Turkia ouzh implij ar ger Kurdistan evit envel anezhi.
Diyarbakır (Amed e kurdeg) eo ar gêr vrasañ er rannvro. Kurded Turkia a vefe etre 15 ha 25 milion anezho, met kalzik anezho o deus kuitaet maezioù Kurdistan evit mont da gêrioù bras kornôg Turkia, evel Ankara pe Istanbul.

## Istor

Adalek ar XIV$^{vet}$ kantved e voe an darn vrasañ eus Kurdistan en Impalaeriezh Otoman. Goude ar Brezel-bed kentañ e voe rannet an Impalaeriezh da sevel meur a vro nevez, ha da-heul e voe rannet ar Gurded etre meur a stad. Sevel a reas kalz Kurded a-enep lakaat lodenn norshañ ar vro annezet ganto e-barzh ar Republik Turk nevez-savet, pa n'anaveze houmañ gwir ebet dezho da gomz o yezh, ha meur a emsavadeg a voe er bloavezhioù 1920 ha 1930.
Abaoe an amzer-se e vez atav stourmoù kalet evit ma vefe anavezet gwirioù ar Gurded eno hag evit ma vefe disrannet Kurdistan diouzh Turkia. Etre 1925 ha 1965 e oa Kurdistan Turkia un dachenn miret evit an arme ha berzet ouzh an estrenien. E-pad an ugent vloaz diwezhañ ez eus bet renet ur stourm armet gant ar strollad PKK ; war-dro 35 000 den a vije marvet er stourm-se.

## Gwelet ivez

* Kurdistan
# Kursaal (Donostia)

Kursaal, pe ar C'hursaal, pe Palez ar C'hursaal, eo anv palez bras ar c'hendalc'hoù e Donostia, a-stok ouzh aod Zurriola, dirak ar mor, war lez dehoù an aber, tostik d'ar pont war ar stêr. Digoret eo bet e 1999. Eno e c'hoarvez Festival etrevroadel ar sinema bep bloaz e miz Gwengolo.
# Leurgêr ar Republik (Roazhon)

Leurgêr ar Republik zo ul leurgêr e kreiz-kêr Roazhon. Eno emañ Palez ar C'henwerzh, ennañ an ti-post kreiz, ha dirazañ arsav-metro brasañ kreiz-kêr, hag arsavlec'h brasañ busoù kêr.
# Leurgêr ar Roue

Al Leurgêr Real, pe Leurgêr ar Roue, zo anv ul leurgêr e kreiz-kêr Naoned, treset en 1788 gant an Naonedad Mathurin Crucy. Ur feunteun gaer zo enni.

## Skeudennoù

* Feunteun al Leurgêr Real e kreiz-kêr Naoned abaoe sklêrijennet en 2007
# Leuze-en-Hainaut

Leuze-en-Hainaut :
| banniel | |
| skoed | |
| Lec’hiadur e Proviñs Hainaut | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Hainaut |
| Arondisamant | Tournai |
| ins | 57094 |
| Kumunioù-Kod post | 7900 7900 7901 7903 7903 7903 7904 7904 7904 7906 |
| Kumunioù strollet | Leuze-en-Hainaut Grandmetz Thieulain Blicquy Chapelle-à-Oie Chapelle-à-Wattines Pipaix Tourpes Willaupuis Gallaix |
| Kod pellgomz | 069 |
| Maer | Lucien Rawart (MR) |
| Gorread | 73,53 km² |
| Hed | 03° 37' .." Reter |
| Led | 50° 36' .." Norzh |
| Uhelder | .. m |
| Poblañs hep kontoù doubl | 13 219 (01.01.2012) |
| Stankter | 180 a./km² |
| Lec'hienn | |
Leuze-en-Hainaut a zo ur gêr eus Belgia e Proviñs Hainaut.

## Monumantoù ha traoù heverk

* Iliz-chabistr Sant-Pêr, 1745

## Niver annezidi er rannoù

* Blicquy: 741;
* Chapelle-à-Oie: 340;
* Chapelle-à-Wattines :804;
* Grandmetz: 682;
* Gallaix: 225;
* Pipaix: 1520;
* Tourpes: 868;
* Thieulain:666;
* Willaupuis: 459;
* Leuze: 7026.

## Gevelliñ

* Loudun (Bro-C'hall), abaoe 1961
* Carencro (SUA), abaoe 1993
* Ouagadougou (Burkina Faso), abaoe 1968
# Lev (anv-badez)

Ur bajenn Lev zo ivez. Lev zo un anv-badez slavek (Лев el lizherenneg kirillek) hag a dalv kement ha leon. Un anv-tiegezh eo ivez e Tchekia. Roet en deus anvioù-tiegezh yuzev alaman evel Leffmann, Levitz, Levy, Levi, etc.

## Stummoù all

* Lyev
* Liev
* Leo
* Leon

## Tud

* Lyev Tolstoy (1828-1910), skrivagner rusian
* Lyev Trotsky (1879-1940), politikour ha dispac'her rusian
* Lev Artsimovich (1909-1973), fizikour
* Lev Yachin (1929-1990), diwaller-pal melldroad soviedat
* Lev Polugaevski (1934-1995), mestrc'hoarier ha skrivagner echedoù belarus
* Liev Schreiber (g. e 1967), aktour stadunanat
# Lev

Lev a c'hall bout:
* Al lev, moneiz Bulgaria
* Al lev, un hed
* Lev, un anv-badez slavek
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Lev-Draezh (Lokmikael)

Al Lev-Draezh zo un draezheg hir e Treger, etre Plistin ha Lokmikael-an-Traezh, war aod bae Plistin. Eus an aod e weler Beg Douar, e Plistin, ha Beg ar Forn, e Tredraezh.
E-kreiz an draezheg eo bet adkavet kroaz an hanter-lev.

## Lev-Draezh Lokmikael

* Al Lev-Draezh
* Al Lev-Draezh
* Al Lev-Draezh : Beg-Douar en dorn kleiz ; Tredraezh en dorn dehoù.
* Kroaz an Hanter-lev
* Al Lev-Draezh : Tredraezh en diadreñv
* Al Lev-Draezh : Lokmikael
* ↑ Kartenn Bae Plistin
# Lev (muzul)

Un unanenn hed kozh eo al lev (reizh benel, liester levioù, eus al latin leuca deuet eus ar galianeg). Implijet e veze e meur a vro en Europa ha Suamerika. Talvezout a rae al lev-bost etre tri ha c'hwec'h kilometr. Met hedoù liesseurt a veze kavet hervez ar broioù hag ar ranvroioù. En 18vet kantved e veze implijet al lev evel un unanderenn gorread, lev pe lev garrez. E Breizh e talveze al lev kement ha 4 800 metr, evel al lev saoz douarel. Ober a reas ar Saozon gant al lev-vor, houmañ teir gwech ur mil-mor (5,516 m).
E 1791 e tivizas Bodadeg Vonreizhañ Bro-C'hall e vefe graet gant reizhiad ar metr hiviziken hag e vefe implijet ar c'hilometr evit muzuliañ an hedoù douaroniel.
E Breizh e vez kavet anvioù-lec'h gant lev enno. Div draezhenn hir kenañ a zo anvet al Lev-Draezh : unan e foñs Bae Douarnenez e kumunioù Ploudiern ha Sant-Vig hag an eil e kornôg Bro-Dreger e kumunioù Plistin, Treduder ha Lokmikael-an-Traezh.

## Gerioù deveret

* leviata : beajiñ da bell,
* leviad : hedad al lev,
* bannlev : tolpadoù poblañs tro-dro d'ur gêr. Gwechall e Bro-C'hall e veze paet tailhoù bihanoc'h dindan peder lev tro-dro da Bariz.
* kardlev : ur c'hard eus ul lev, da lavarout eo ur c'hilometr.
# Leuven

a vo kavet e Wikimedia Commons.
Leuven (walloneg: Lovin ; galleg : Louvain ; alamaneg : Löwen) zo ur gumun e Flandrez Belgia, e proviñs Brabant Flandrez. Pennlec'h Arondisamant Leuven eo.
* Lec'hiadur
* Banniel
* Skoed

## Douaroniezh

* Gorread : 57,51 km²
* Poblañs (2022) : 102 236 a dud
* Stankter : 1 778 den/km²
# Lev-Draezh

Al Lev-Draezh eo an anv a vez graet eus div draezhenn hir e Breizh:
* unan e Bro-Dreger, etre Lokmikael-an-Traezh ha Plistin, ma kaver ur groaz a vez graet Kroaz an Hanterlev anezhi;
* unan e Bro-Gernev, etre Sant-Vig ha Ploudiern.
# Leurgêr ar Bouffay

Leurgêr ar Bouffay zo ul leurgêr e karter ar Bouffay, e kreiz-kêr Naoned.
# Les Disparus de Saint-Agil (film)

Les Disparus de Saint-Agil a zo ur film savet gant Christian-Jaque e 1938, diwar ar romant-polis gant Pierre Véry (1935).
* Ar vro orin : Bro-C'hall
* Sevenet gant : Christian-Jaque
* Divizoù gant : Jacques Prévert
* Sonerezh gant : Henri Verdun
* Deuet er-maez : 6 a viz Ebrel 1938
* Ar geit : 100 mn
* An doare : Drama-komedienn
* An aktourien bennañ : Erich von Stroheim (Walter, kelenner war ar saozneg), Michel Simon (Lemel, kelenner war an tresañ), Robert Le Vigan (César, an treuz-voger), Marcel Mouloudji (Philippe Macroy, ur skoliad), Armand Bernard (Mazeau, ar porzhier), Serge Reggiani (ur skoliad)...

## An istor (diverradenn)

Tri skoliad eus skolaj Saint-Agil a zo kollet goude bezañ gwelet ur pourmener en noz…
# Les Essarts

Les Essarts zo anv meur a lec'h e Bro-C'hall :
* Les Essarts, e departamant Eure
* Les Essarts, e departamant Loir-et-Cher
* Les Essarts, e departamant Vendée
Hag ivez :
* Les Essarts-le-Roi, e departamant Yvelines
* Les Essarts-lès-Sézanne, e departamant Marne
* Les Essarts-le-Vicomte, e departamant Marne
# Les Essarts (Vande)

Les Essarts :
| Ar c'hastell. ||
| Bro | Poatev |
| Melestradurezh ||
| Stad | Frañs |
| Rannvro | Broioù al Liger |
| Departamant | Vande |
| Arondisamant | La Roche-sur-Yon |
| Kanton | Chantonnay |
| Kod kumun | 85084 |
| Kod post | 85140 |
| Maer Amzer gefridi | |
| Etrekumuniezh | Communauté de communes du Pays de Saint-Fulgent - Les Essarts |
| Lec'hienn web | https://www.ville-les-essarts85.fr/ |
| Poblañsouriezh ||
| Poblañs | 5 343 ann. (2014) |
| Stankter | 94 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 89 m bihanañ 55 m — brasañ 116 m |
| Gorread | 56,54 km² |
| kemmañ |
Les Essarts a oa ur gumun e departamant Vande. Kendeuzet e voe gant teir c'humun all d'ar 1añ a viz Genver 2016 d'ober ur gumun nevez Essarts-en-Bocage.

## Istor
### XX$^{vet}$ kantved
##### Brezel-bed kentañ

* 152 waz eus ar gumun, da lavaret eo 4,55% eus ar boblañs e 1911, a gollas o buhez abalamour d'ar brezel.

#### Eil Brezel-bed

* Mervel a reas seitek den ag ar gumun abalamour d'ar brezel.

## Monumantoù ha traoù heverk

* Ar c’hastell, XII$^{vet}$ kantved-XV$^{vet}$ kantved.
* Iliz katolik Sant Pêr.
* Monumant ar re varv, luc’hskeudennoù$^,$.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Arrêté n°15-DRCTAJ/2-517 portant création de la commune nouvelle « Essarts en Bocage », 9 Here 2015.
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb
# Les Fantômes du chapelier

Les Fantômes du chapelier (Tasmantoù an toger e brezhoneg) a zo ur romant-polis gallek, skrivet gant Georges Simenon e miz Kerzu 1948, hag a zeuas e-maez e 1949.
Ar film Les Fantômes du chapelier (1982) a oa bet azasaet ar senario anezhañ gant Claude Chabrol diwar an oberenn gant Simenon.

## Notennoù ha daveennoù

* ↑ D'ar c'houlz m'en devoa graet ar skrivagner e annez en Arizona (SUA).
# Les Epesses

Les Epesses :
| Bro | Poatev |
| Melestradurezh ||
| Stad | Frañs |
| Rannvro | Pays de la Loire |
| Departamant | Vande |
| Arondisamant | La Roche-sur-Yon |
| Kanton | Les Herbiers |
| Kod kumun | 85082 |
| Kod post | 85590 |
| Maer Amzer gefridi | Jean-Louis Launay 2020-2026 |
| Etrekumuniezh | Pays des Herbiers |
| Lec'hienn web | http://www.mouchamps.com/ |
| Poblañsouriezh ||
| Poblañs | 2 941 ann. (2020) |
| Stankter | 93 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 182 m bihanañ 118 m — brasañ 254 m |
| Gorread | 31,56 km² |
| kemmañ |
Les Epesses a zo ur gumun e departamant Vande, e Bro-C'hall.

## Dezougen

* An ti-gar.

## Istor
### Krennamzer
### Melestradurezh
#### Dispac'h Gall

* Savet e voe ar gumun e 1790 ; lakaet e voe e Kanton La Flocelière da gentañ hag e Bann La Châtaigneraie. Lakaet e voe kumun Les Epesses en Arondisamant Fontenay-le-Comte bet krouet e 1800. Lakaet e voe kumun Les Epesses en Arondisamant Fontenay-le-Comte bet krouet e 1800 e Kanton Pouzauges pa voe diskaret Kanton La Flocelière e 1801.

#### XIX$^{vet}$ kantved

* Lakaet e voe kumun Les Epesses e Kanton Les Herbiers hag en Arondisamant Napoléon-Vendée.

### XIX$^{vet}$ kantved
#### Brezel 1870-1871

* Mervel a reas eizh gwaz ag ar gumun abalamour d'ar brezel hervez monumant ar re varv.

### XX$^{vet}$ kantved
##### Brezel-bed kentañ

* Mervel a reas 110 gwaz eus ar gumun, da lavaret eo 5,76% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas tri gwaz ag ar gumun abalamour d'ar brezel hervez monumant ar re varv.

#### Trevadennoù

* Brezel Indez-Sina: lazhet e voe ur milour eus ar gumun d’ar 27 a viz Du 1947 e Phuong Ba en Tonkin, penngorporal e oa.

## Monumantoù ha traoù heverk

* Taolenn gant Raphaël Toussaint.
* Kastell Le Puy du Fou.
* Iliz katolik Gorroidigezh an Intron-Varia.
* Chapel Sant Yann-Vadezour.
* Chapel ar Golonenn.
* Monumant kumunel ar re varv e brezelioù an XXvet kantved, luc’hskeudennoù$^,$ha kartenn-bost.
* Monumant ar re varv (1914-1918), luc’hskeudennoù$^,$.
* Monumant ar re varv (1914-1918) en iliz katolik, luc’hskeudennoù$^,$.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Cassini - EHESS
* ↑ (fr)Cassini – EHESS
* ↑ (fr)Cassini – EHESS
* ↑ (fr)Mémorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Clochers de France
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr) Memorial Genweb
# Les Dimanches d'un bourgeois de Paris

Les Dimanches d'un bourgeois de Paris zo un danevell gant ar skrivagner gall Guy de Maupassant e 1880.

## Istor

Kentañ ma voe embannet a oa a-zarnoù, er pemdezieg Le Gaulois, etre an 31 a viz Mae hag an 18 a viz Eost e 1880.

## Pennadoù kar

* Danevelloù Guy de Maupassant

## Notennoù

| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Les Enfants de Timpelbach

Les Enfants de Timpelbach zo ur film gall, sevenet gant ar filmaozour gall Nicolas Bary e 2007.

## Fichenn deknikel

* Doare : Moliac'h, Troioù-kaer,
* Skoazeller-sevener : Pascal Roy,
* Senario : Nicolas Bary, Nicolas Peufaillit ha Fabrice Roger-Lacan, azasaet diwar ar romant Timpetill - Die Stadt ohne Eltern (1937) gant Henry Winterfeld,
* Divizoù : Nicolas Bary, Nicolas Peufaillit ha Fabrice Roger-Lacan,
* Kevredadoù produiñ : Chapter 2 (Saint-Cloud), Onyx Films (Pariz), M6 Films (Neuilly-sur-Seine),
* Produour : Dimitri Rassam,
* Rener produiñ : Bernard Bolzinger,
* Rener ar skeudenniñ : Axel Cosnefroy,
* Ijinourien ar son : Nicolas Leroy ha Henri Morelle,
* Aozer ar sonerezh orin : Frédéric Talgorn,
* Kinklour : Olivier Raoux,
* Dilhataerien : Laurent Kim ha Patrick Lebreton,
* Frammerez : Véronique Lange,
* Prantad filmañ :
* Lec'hioù filmañ : kastell Ansembourg, kastell Beaufort (Luksembourg), kastell Eyneburg (Kelmis, Belgia),
* Deiziad dont er-maez : 17 a viz Kerzu 2008,
* Padelezh : 92'.

## Roll ar gomedianed

* Raphaël Katz : Manfred,
* Adèle Exarchopoulos : Marianne,
* Léo Legrand : Thomas,
* Baptiste Bétoulaud : Oscar,
* Martin Jobert : Willy,
* Lola Creton : Mireille,
* Léo Paget : Robert Lapointe,
* Ilona Bachelier : Charlotte,
* Julien Dubois : Barnabé,
* Florian Goutieras : P'tit Louis,
* Talina Boyaci : Zoé,
* Mathieu Donné : Gros Paul,
* Terry Edinval : Wolfgang,
* Jonathan Loss : Jean Krog,
* Tilly Mandelbrot : Erna,
* David Cognaux : Kevin,
* Sacha Lecomte : Philibert,
* Maxime Riquier : Bobby,
* Marcus Vigneron-Coudray : Charles Benz,
* Manon Chevallier : Marion,
* Valentine Bouly : Paulette,
* Vanille Ougen : Kimy,
* Gérard Depardieu : ar jeneral,
* Carole Bouquet : an itron Drohne,
* Armelle : Corbac,
* Joël Demarty : Grincheux,
* Éric Naggar : ar brigadier Kögel,
* Éric Godon : ar c'higer Stettner,
* Philippe Le Mercier : an aotrou maer Krog,
* Odile Matthieu : an itron Krog,
* Stéphane Bissot : mamm Manfred,
* Isabelle de Hertogh : Edith Benz,
* Thierry Desroses : an aotrou beleg,
* Mayane Maggiori : an itron Hak,
* Louis-Marie Audubert : al luder,
* Olivier Leborgne : an eiler Lapointe,
* Laure Roldan : ar skolaerez nevez,
* François Damiens : ar c'haser.
# Les Enfants du naufrageur

Les Enfants du naufrageur (Bugale ar peñseer e brezhoneg) zo ur film gall, sevenet gant ar filmaozour gall Jérôme Foulon e 1991.

## Fichenn deknikel

* Doare : Troioù-kaer,
* Skoazellerien-sevener : Philippe Bourdais ha Christophe Findji,
* Senario ha divizoù : Jérôme Foulon, François Celier ha Laurent Dussaux,
* Produourien : Canal +, Expand Drama, Gaumont, Gaumont Production, Investimage 3, K'Ien Productions (Pariz), Kuzul-departamant Aodoù-an-Arvor, Procirep ha Société Générale de Gestion Cinématographique,
* Rener ar skeudenniñ : William Lubtchansky,
* Ijinour ar son : Ricardo Castro,
* Aozer ar sonerezh orin : François Staal,
* Kinklour : Christian Siret,
* Gwiskamantoù : ,
* Frammerez : Elisabeth Guido,
* Prantad filmañ : bet kroget e miz Mae 1991,
* Lec'hioù filmañ : Enez Vriad (Aodoù-an-Arvor),
* Deiziad dont er-maez : 19 a viz C'hwevrer 1992,
* Padelezh : 99'.

## An danvez

Alies, da noz, ez a bugale Enez Vriad da selaou istorioù Martha gozh. Hag atav e kont-hi hini he c'harantezig gant Marc-Antoine, aet da get e-pad ar brezel. Un noz ec'h adkaver Martha marv avat. Enklask a ra ar vugale ha kavout ez eo Marc-Antoine ermit ar gêriadenn e gwirionez ; drastet e neuz gant ar brezel ne grede ket tostaat ouzh e vuiañ-karet ken. Diskoachet eo muntrer Martha gant ar vugale a-barzh fin ar gont : droch ar pardon an hini eo. E ti ar vaouez kozh d'an noz-se, aon en devoa bet rak an ermit, deuet da welet Martha, ha gant ar pennfoll e reas dezhi kouezhañ er viñs.

## Roll ar gomedianed

* Brigitte Fossey : Hélène,
* Jacques Dufilho : Petit Louis,
* Michel Robin : Paul,
* Jean Marais : Marc-Antoine,
* Jenny Clève : Martha,
* Jean Hamon : Marcel,
* Élie Berder : Merliot,
* Michel Berto : an aotrou person,
* Maxime Boidron : Benoît,
* Yves Branellec : tad Kabiten,
* Benjamin Brault : Pinocchio,
* Amandine Dewasmes : Marion,
* Dominique Dieterle : mamm Merliot,
* Michel Dussarat : Toinou,
* Frédéric Fresson : Yann,
* Bernard Freyd : an aotrou maer,
* Jean-Pierre Germain : Jean-Pierre,
* Pierre-Alexis Hollenbeck : Kabiten,
* Jérôme Kircher : Laurent,
* Christiane Laborde : mamm Kabiten,
* Gary Ledoux : Bisson,
* Roger Mollien : Lucien,
* Florence Pernel : Lidevine,
* Simon Poligne : Lamazou,
* Jacques Sargniard : Maurice,
* Véronique Silver : Lucienne,
* Angelo Spadaro : Pierrot,
* François Vigner : Pérec.
# Les Fantômes du chapelier (film)

Les Fantômes du chapelier (Tasmantoù an toger e brezhoneg) zo ur film-drama gall, sevenet gant ar filmaozour gall Claude Chabrol, hag a oa deuet er-maez d'ar 26 a viz Mae 1982.
Azasaet e oa bet ar senario gant Claude Chabrol diwar ar romant Les Fantômes du chapelier (1949) gant Georges Simenon.
Troet e oa bet adalek ar 5 a viz Genver betek ar 5 a viz Meurzh 1982 e Kemper ha Konk-Kerne, daoust ma oa lec'hiet an istor er Roc'hell en oberenn orin Simenon.

## An danvez

Deroù ar bloavezhioù tri-ugent, en ur gêr vihan : e wreg en deus lazhet Léon Labbé, toger diouzh e vicher, ha kendelc'her a ra gant e vuhez pemdeziek evel pa vije-hi bev c'hoazh. Kachoudas, ar c'hemener emañ e stal-labour e-keñver hini Labbé, en deus komprenet ar pezh a oa a-dreuz gant emzalc'h e amezeg. Dont a ra Kachoudas da vezañ kuzuliad a-dost an toger a gendalc'h da lazhañ mignonezed kozh e wreg en ur zaeañ ar polis gant lizheroù dizanv. Ret eo da Léon Labbé hastañ rak e-sell emañ ar maouezed-se da weladenniñ an itron Labbé a-benn he deiz-ha-bloaz da zont...

## Roll ar gomedianed pennañ

* Michel Serrault : Léon Labbé, an toger,
* Charles Aznavour : Kachoudas, ar c'hemener,
* Monique Chaumette : an itron Labbé, gwreg Léon
* François Cluzet : Jeantet, ar c'hazetenner,
* Aurore Clément : Berthe, ar c'hast,
* Isabelle Sadoyan : Alice Kachoudas, gwreg ar c'hemener.
An eil gwech e oa da vMichel Serrault kemer roll un toger, ar pezh en devoa graet kent er film La Tête du client (1965) gant Jacques Poitrenaud.